ფრედერიკ მისტრალი

ფრედერიკ მისტრალი (ოქს. Frederic Mistral/Mistrau; ფრანგ. Frédéric Mistral; დ. 8 ეკენია, 1830, მაიანი, საფრანგეთი — ღ. 25 მელახი, 1914, მაიანი, საფრანგეთი) — ფრანგი პოეტი დო ლექსიკოგრაფი, ნობელიშ პრემიაშ ლაურეატი ლიტერატურაშ დარგის (1904), მარსელიშ მენცარული აკადემიაშ მაკათური დო ლიტერატურული დო კულტურული ასოციაციაშ Félibrige-შ (ფელიბრეფი) დუმარსხუაფალი. ჭარუნდჷ ოქსიტანურ ნინაშა.

ბიოგრაფია
ფრედერიკ მისტრალქ დებადჷ 1830 წანაშ 8 ეკენიას, ოფუტე მაიანის, ბუშ-დიუ-რონიშ დეპარტამენტის, ობჟათე საფრანგეთის, ფერმერეფიშ ფანიას. გურაფულენდჷ ნიმიშ ოგურაფუს, სოდეთ მიპალუ ბაკალავრიშ ხარისხი. 1848-1851 წანეფს გურაფულენდჷ იურისპრუდენციას ექს-ან-პროვანსის. 1854 წანას ფრედერიკ მისტრალქ დარსხუ ლიტერატურული დო კოლტურული ასოციაცია Félibrige, ნამუშით პრიორიტეტი რდჷ ოქსიტანურ ნინაშ პოპულარიზაცია. ორგანიზაცია ამდღარშახ არსებენს. მისტრალი რე ავტორი შხვადოშხვა პოემეფიშ დო ლერსეფიშ. რდჷ ოქსიტანურ ნინაშ ლექსიკონიშ ავტორი ხოლო. ლექსიკონშა მიშულირი რე ოქსიტანურ ნინაშ არძა დიალექტი. მისტრალიშ არძოშე უმოსო შინელ პოემა რე Mirèio (Mireille), გიშაშქუმალირ 1859 წანას. პოემა ვინსენტიშ დო მირეიშ ჸოროფაშ ისტორია რე. პოემა თანგილი რე ევროპაშ 15 ნინაშა. პოემა ფრანგულ ნინაშა მუქ, ავტორქ, ფრედერიკ მისტრალქ გინოთანგჷ. 1863 წანას კომპოზიტორ შარლ გუნოქ ჭარუ ოპერა Mireille, ნამუთ მისტრალიშ პოემას რე გერსხილი. 1899 წანას მისტრალქ ქუდარსხუ პროვანსიშ ეთნოგრაფიული მუზეუმი, ნოღა არლის. 1904 წანას ფრედერიკ მისტრალს გინოჩეს ნობელიშ პრემია ლიტერატურაშ დარგის. ფრედერიკ მისტრალიშ ოსური რდჷ ბურგუნდიალი მარი-ლუიზ რივიერი (1857–1943). სკუა ვაჸუნდეს. მისტრალქ ღურუ 1914 წანაშ 25 მელახის.

ნაჭარეფი
 Mirèio (1859) - PDF (in Provençal)
 Calendau (1867) - online
 Lis Isclo d’or (1875) - en ligne : part I, part II
 Nerto, თხობელუა (1884) - online
 La Rèino Jano, დრამა (1890) - en ligne
 Lou Pouèmo dóu Rose (1897) - online
 Moun espelido, Memòri e Raconte (Mes mémoires) (1906) - online
 Discours e dicho (1906) - online
 La Genèsi, traducho en prouvençau (1910) - online
 Lis óulivado (1912) - online
 Lou Tresor dóu Felibrige ou Dictionnaire provençal-français embrassant les divers dialectes de la langue d'oc moderne (1878–1886) -  online
 Proso d’Armana (1926, 1927, 1930) - online
 Coupo Santo (1867)

ლიტერატურა

რესურსეფი ინტერნეტის


ნახანდეფიშ ერკებული
 ფრედერიკ მისტრალიშ ბიოგრაფია
 ფრედერიკ მისტრალიშ რინა - NotreProvence.fr 
 The Memoirs of Frédéric Mistral by Frédéric Mistral and George Wickes (1986) English translation of Mistral's autobiography
 Museon Arlaten  (ფრანგულო)

კატეგორია:ფრანგეფი
კატეგორია:ფრანგი პოეტეფი
კატეგორია:ნობელიშ პრემიაშ ლაურეატეფი
კატეგორია:ფრანგი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ლიტერატურაშ დარგის
კატეგორია:დუნაბადი 1830
კატეგორია:ნაღურა 1914